Author: Iliana Atanasova
Last saved by: Valentina Hristova
Company: HP Inc.

ПРОТОКОЛ № 21
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ
ПРИ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ,
ПРОВЕДЕНО НА 13.07.2026 г.

ПРИСЪСТВАТ: Драгомир Кояджиков, Атанаска Дишева, Олга Керелска, Стефан Гроздев, Веселина Ставрева, Таня Орешарова-Банкова, Мартин Аврамов, Асен Попов и Георги Мулешков

Отсъстват: 

На заседанието присъстват: 
Антонина Попова – директор на дирекция „Атестиране, конкурси и кадрова дейност“;
Цветанка Тиганчева – началник-отдел „Конкурси на съдии“;
Николина Георгиева – началник-отдел „Атестиране на съдии“;

Протоколирал: Валентина Христова

След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

Включва за разглеждане допълнителни точки Р-16, Р-17, Р-18 и Р-19.

РАЗНИ

Р-1. ОТНОСНО: Проект  на становище по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители – заместник-председатели в органите на съдебната власт за притежаваните професионални качества на Симеон Георгиев Захариев – съдия в Окръжен съд – Пловдив – кандидат за заемане на длъжността „заместник на административния ръководител – заместник-председател“ на Окръжен съд - Пловдив.
След проведеното гласуване и при обявения резултат с 8 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. ПРИЕМА становището за притежаваните професионални качества на Симеон Георгиев Захариев – съдия в Окръжен съд – Пловдив – кандидат за заемане на длъжността „заместник на административния ръководител - заместник-председател“ на Окръжен съд – Пловдив.  

1.2. Изпраща, на основание чл. 6, ал. 3 от Правилата за назначаване на заместници на административните ръководители - заместник-председатели в органите на съдебната власт, становището по т. 1.1. на Веселин Димитров Хаджиев – съдия в Апелативен съд – Пловдив, за запознаване.

Р-2. ОТНОСНО: Заявление от Миглена Илиева Площакова за освобождаване от заеманата длъжност ,,заместник на административния ръководител - заместник-председател“ на Окръжен съд-Пловдив и предложение от и.ф. административния ръководител - председател на Окръжен съд-Пловдив за назначаване на Симеон Георгиев Захариев - съдия в Окръжен съд-Пловдив, на длъжност ,,заместник на административния ръководител - заместник-председател“ на Окръжен съд-Пловдив.
След проведеното гласуване и при обявения резултат с 8 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ, на основание чл. 160, във връзка с чл. 165, ал. 1, т. 2 от ЗСВ, Миглена Илиева Площакова от заеманата длъжност „заместник на административния ръководител - заместник-председател“, за Търговско отделение и Гражданско отделение на Окръжен съд - Пловдив.
2.1.1. Решението може да се обжалва в 14-дневен срок от съобщаването му пред Върховния административен съд.

2.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА НАЗНАЧИ, на основание чл. 160, във връзка с чл. 168, ал. 2  и чл. 169, ал. 2 от ЗСВ, Симеон Георгиев Захариев -  съдия в Окръжен съд - Пловдив, на длъжността „заместник на административния ръководител - заместник-председател“ за Търговско отделение и Гражданско отделение на Окръжен съд - Пловдив, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.
2.2.1. Решението може да се обжалва в 14- дневен срок от съобщаването му пред Върховния административен съд.

2.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕНАЗНАЧИ, на основание чл. 169, ал. 5 от ЗСВ, Миглена Илиева Площакова на заеманата преди назначаването ѝ за „заместник на административния ръководител - заместник-председател“ на Окръжен съд - Пловдив длъжност „съдия“ в Окръжен съд - Пловдив, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на встъпване на Симеон Георгиев Захариев в длъжност „заместник на административния ръководител - заместник-председател“ на Окръжен съд - Пловдив.
2.3.1. Решението може да се обжалва в 14- дневен срок от съобщаването му пред Върховния административен съд.

2.4. ВНАСЯ предложенията в заседанието на Съдийската колегия на Висшия съдебен съвет на 21.07.2026 г.,  за  разглеждане и произнасяне.

Р-3. ОТНОСНО: Предложение от административния ръководител – председател на Районен съд – Луковит, за поощряване на Мая Йосифова Кирчева – съдия в Районен съд – Луковит  с отличие „личен почетен знак първа степен – златен“, както и с парична награда, на основание чл. 303, ал. 2, т. 2, буква „а“ и  чл. 303, ал. 3, т. 1 от ЗСВ.
След проведеното гласуване и при обявения резултат с 8 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3. ИЗПРАЩА ПРЕДЛОЖЕНИЕТО от административния ръководител – председател на Районен съд – Луковит за поощряване на Мая Йосифова Кирчева – съдия в Районен съд – Луковит на административния ръководител-председател на Окръжен съд – Ловеч за преценка и упражняване правомощията съгласно чл. 304, ал.1 от ЗСВ.

Р-4. ОТНОСНО: Предложение от административния ръководител – председател на Районен съд – Луковит за освобождаване на Мая Йосифова Кирчева от заеманата длъжност „съдия“ в Районен съд – Луковит, на основание чл. 165, ал. 1, т. 1 от ЗСВ.
След проведеното гласуване и при обявения резултат с 8 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ, на основание чл. 160 във връзка с чл. 165, ал. 1, т. 1 от ЗСВ Мая Йосифова Кирчева от заеманата длъжност „съдия“ в Районен съд – Луковит, с ранг „съдия във ВКС и ВАС“, считано от 27.07.2026 г. 

4.2. Внася предложението в заседание на Съдийската колегия на Висшия съдебен съвет на 14.07.2026 г., за разглеждане и произнасяне.

Р-5.  ОТНОСНО: Определяне на изпълняващ функциите „административен ръководител – председател“ на Районен съд – Свищов, поради изтичащ на 29.07.2026 г. мандат.
След проведеното гласуване и при обявения резултат с 8 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2-ро от ЗСВ, в изпълнение на решение на Съдийската колегия на Висшия съдебен съвет по Протокол № 31/23.10.2018 г., т. 15, Пенка Борисова Йорданова – административен ръководител - председател на Районен съд – Свищов, за изпълняващ функциите „административен ръководител – председател“ на Районен съд – Свищов, с ранг „съдия във ВКС и ВАС“, с основно месечно трудово възнаграждение съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 29.07.2026 г. до встъпване в длъжност на нов административен ръководител.

5.1.1. Решението може да се обжалва в 14-дневен срок от съобщаването му пред Върховния административен съд.

5.2. Внася предложението в заседание на Съдийската колегия на Висшия съдебен съвет, насрочено за 14.07.2026 г., за разглеждане и произнасяне.

Р-6.  ОТНОСНО: Определяне на изпълняващ функциите „административен ръководител – председател“ на Административен съд – Габрово, поради изтичащ на 30.07.2026 г. мандат.
След проведеното гласуване и при обявения резултат с 8 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2-ро от ЗСВ, в изпълнение на решение на Съдийската колегия на Висшия съдебен съвет по Протокол № 31/23.10.2018 г., т. 15 Галин Николов Косев – административен ръководител – председател на Административен съд –Габрово, за изпълняващ функциите „административен ръководител – председател“ на Административен съд-Габрово, с ранг „съдия във ВКС и ВАС“, с основно месечно трудово възнаграждение съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 30.07.2026 г. до встъпване в длъжност на нов административен ръководител.

6.1.1. Решението може да се обжалва в 14-дневен срок от съобщаването му пред Върховния административен съд.

6.2. Внася предложението в заседание на Съдийската колегия на Висшия съдебен съвет, насрочено за 14.07.2026 г., за разглеждане и произнасяне.

Р-7.  ОТНОСНО: Определяне на изпълняващ функциите „административен ръководител – председател“ на Районен съд – Бяла Слатина, поради изтичащ на 06.08.2026 г. мандат. 
След проведеното гласуване и при обявения резултат с 8 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

7.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2-ро от ЗСВ, в изпълнение на решение на Съдийската колегия на Висшия съдебен съвет по Протокол № 31/23.10.2018 г., т. 15 Ивайло Параскевов Шабански – административен ръководител – председател на Районен съд – Бяла Слатина, за изпълняващ функциите „административен ръководител – председател“ на Районен съд – Бяла Слатина, с ранг „съдия във ВКС и ВАС“, с основно месечно трудово възнаграждение съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 06.08.2026 г. до встъпване в длъжност на нов административен ръководител.

7.1.1. Решението може да се обжалва в 14-дневен срок от съобщаването му пред Върховния административен съд.

7.2. Внася предложението в заседание на Съдийската колегия на Висшия съдебен съвет, насрочено за 14.07.2026 г., за разглеждане и произнасяне.

Р-8.  ОТНОСНО: Определяне на изпълняващ функциите „административен ръководител – председател“ на Районен съд – Елена, поради изтичащ на 06.08.2026 г. мандат.
С оглед постъпилата писмена молба от административния ръководител на Районен съд – Елена да не бъде определян за изпълняващ функциите председател на съда след изтичане на мандата му на 06.08.2026 г. и предвид изразеното изрично писмено съгласие за това от другия съдия в органа – съдия Искра Вараджакова,
След проведеното гласуване и при обявения резултат с 8 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

8.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2-ро от ЗСВ, в изпълнение на решение на Съдийската колегия на Висшия съдебен съвет по Протокол № 31/23.10.2018 г., т. 15, Искра Стоянова Вараджакова – съдия в  Районен съд – Елена, за изпълняващ функциите „административен ръководител – председател“ на Районен съд – Елена, с ранг „съдия във ВКС и ВАС“, с основно месечно трудово възнаграждение съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 06.08.2026 г. до встъпване в длъжност на нов административен ръководител.

8.1.1. Решението може да се обжалва в 14-дневен срок от съобщаването му пред Върховния административен съд.

8.2. Внася предложението в заседание на Съдийската колегия на Висшия съдебен съвет, насрочено за 14.07.2026 г., за разглеждане и произнасяне. 

Р-9. ОТНОСНО: Преназначаване на Пейо Иванов Приходков –административен ръководител – председател на Районен съд – Елена на основание чл. 169, ал. 5 от ЗСВ.
След проведеното гласуване и при обявения резултат с 8 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

9.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕНАЗНАЧИ, на основание чл. 169, ал. 5 от ЗСВ, Пейо Иванов Приходков на заеманата преди избора му за административен ръководител – председател на Районен съд – Елена длъжност „съдия“ в Районен съд – Елена, с ранг  „съдия във ВКС и  ВАС“, с основно месечно трудово възнаграждение съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от 06.08.2026 г.

9.1.1. Решението може да се обжалва в 14-дневен срок от съобщаването му пред Върховния административен съд.

9.2. ВНАСЯ предложението в заседанието на Съдийската колегия на ВСС, насрочено на 14.07.2026 г., за разглеждане и произнасяне.

Р-10. ОТНОСНО: Определяне на изпълняващ функциите „административен ръководител – председател“ на Районен съд – Никопол, поради изтичащ на 09.08.2026 г. мандат.
След проведеното гласуване и при обявения резултат с 8 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

10.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2-ро от ЗСВ, в изпълнение на решение на Съдийската колегия на Висшия съдебен съвет по Протокол № 31/23.10.2018 г., т. 15, Галя Величкова Наумова – административен ръководител - председател на Районен съд – Никопол, за изпълняващ функциите „административен ръководител – председател“ на Районен съд - Никопол, с ранг „съдия във ВКС и ВАС“, с основно месечно трудово възнаграждение съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 09.08.2026 г. до встъпване в длъжност на нов административен ръководител.

10.1.1. Решението може да се обжалва в 14- дневен срок от съобщаването му пред Върховния административен съд.

10.2. Внася предложението в заседание на Съдийската колегия на Висшия съдебен съвет, насрочено за 14.07.2026 г., за разглеждане и произнасяне.

Р-11. ОТНОСНО: Определяне на изпълняващ функциите „административен ръководител – председател“ на Районен съд – Перник.
След проведеното гласуване и при обявения резултат със 7 гласа „За“ и 2 гласа ,,Против“.

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

11.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2-ро от ЗСВ, в изпълнение на решение на Съдийската колегия на Висшия съдебен съвет по Протокол № 31/23.10.2018 г., т. 15, Явор Петров Джамалов – заместник на административния ръководител – заместник – председател на Районен съд – Перник, за изпълняващ функциите „административен ръководител – председател“ на Районен съд – Перник, с ранг „съдия във ВКС и ВАС“, с основно месечно трудово възнаграждение съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност на Михаил Ангелов Алексов - административен ръководител – председател на Районен съд – Перник в длъжност „заместник на административния ръководител – заместник-председател“ на Окръжен съд – Перник до встъпване в длъжност на нов административен ръководител – председател на Районен съд - Перник.
	Мотиви: Във връзка с назначаването на административния ръководител – председател на Районен съд – Перник на длъжност „заместник на административния ръководител – заместник – председател“ на Окръжен съд – Перник с решение на Съдийската колегия на ВСС по пр. № 22/23.06.2026 г.) предстои овакантяване на длъжността за председател на районния съд. Комисията, в изпълнение на решение на Съдийската колегия на ВСС по Протокол № 31/23.10.2018 г., т. 15, анализира данните от справката на Районен съд – Перник за старшинството на заместник - председателите в органа. От двамата назначени на 18.12.2017 г. заместници на Районен съд – Перник, съответно съдия Явор Джамалов и съдия Христина Ангелова – Владимирова, съобразно критерия „стаж като съдия“ по-старши магистрат се явява Явор Джамалов с продължителност на съдийския стаж, възлизащ на 26 г. 8 м. 16 дни пред Христина Ангелова със съдийски стаж от 20 г 0 м и 20 дни.
С оглед на така посоченото от Районен съд – Перник старшинство и предвид депозираното писмено съгласие, да заеме временно административно-ръководната  позиция в Районен съд - Перник, Комисията по атестирането и конкурсите счита, че за изпълняващ функциите „административен ръководител - председател" на органа следва да бъде определен съдия Явор Джамалов.

11.1.1. Решението може да се обжалва в 14-дневен срок от съобщаването му пред Върховния административен съд.

След проведеното гласуване и при обявения резултат с 3 гласа „За“ и 6 гласа ,,Против“,

11.2. Не приема предложението решението по т. Р-11.1 да не бъде внасяно за разглеждане и произнасяне в заседание на Съдийската колегия на Висшия съдебен съвет на 14.07.2026 г.

Р-12. ОТНОСНО: Предложение от административния ръководител – председател на Районен съд – Свиленград за увеличаване щатната численост на Районен съд - Свиленград с 1 (една) длъжност „съдия“.
(Отложена от пр. № 20/06.07.2026 г., т. Р-16.2.)

След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

12.1. ОТМЕНЯ решението си по пр. № 14/11.05.2026 г., т. 3.1. с което 
се ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, на Пленума на ВСС ДА СЪКРАТИ, на основание чл. 30, ал. 2, т. 8 от ЗСВ, 1 (една) свободна длъжност „съдия“ в Районен съд – Ямбол, считано от 26.05.2026 г., поради назначаване на тази длъжност на младши съдия по реда на чл. 243 от ЗСВ с решение на Съдийската колегия на ВСС по пр. № 24/02.07.2026 г., считано от 01.07.2026 г. 

След проведеното гласуване и при обявения резултат с 3 гласа „За“ и 5 гласа „Против“.

12.2. НЕ ПРИЕМА предложението за отлагане на основание § 37 от ЗИД на ЗСВ взимането на последващо решение по предложение на КАК по пр. № 13/04.05.2026 г., т. 20.1., за разкриване на 1 (една) длъжност „съдия“ в Районен съд – Свиленград. 

След проведеното гласуване и при обявения резултат с 5 гласа „За“ и 3 гласа „Против“

12.3. ОТКРИВА съгласувателна процедура за съкращаване на 1 (една) свободна длъжност „съдия“ в Апелативен съд – Пловдив 

12.3.1.  Да се изиска от административния ръководител - председател на Апелативен съд – Пловдив становище, относно възможността за съкращаване на 1 (една) свободна длъжност „съдия“ в Апелативен съд – Пловдив.

12.4. ОТКРИВА съгласувателна процедура за съкращаване на 1 (една) свободна длъжност „съдия“ в Апелативен съд – София – наказателно отделение.

12.4.1.  Да се изиска от административния ръководител - председател на Апелативен съд – София становище, относно възможността за съкращаване на 1 (една) свободна длъжност „съдия“ в Апелативен съд – София – наказателно отделение.

Мотиви: Във връзка с решение на Комисията по атестирането и конкурсите с протокол № 13/04.05.2026 г. относно увеличаване щатната численост на Районен съд – Свиленград с една длъжност „съдия“, се пристъпи към изследване на възможностите за оптимизиране и пренасочване на свободен щат. При разглеждане на кадровата обезпеченост на органите на съдебната власт съобразно брой свободни длъжности „съдия“ и натовареност, Комисията, пристъпи към изследване на възможности за съкращаване на длъжност от апелативните съдилища.
 На база извършения анализ на статистическите данни, Комисията констатира, че свободни длъжности биха могли да бъдат пренасочени към РС Свиленград от Апелативен съд – София или Апелативен съд – Пловдив.
В Апелативен съд – Пловдив натовареността по щат за 2025, при щатна численост от 29 магистрати, е 5,61 бр. месечно постъпили дела при средна за страната от 5,79 дела, 6,37 дела за разглеждане при 7,23 средно за страната и 5,39 брой свършени дела при средна стойност от 5,70. При намаляване на щата с 1 (една) длъжност, натовареността ще се промени на 5,81 постъпили дела, при средна за страната от 5,75 бр. дела, разгледаните дела месечно ще са 6,60 при средна за страната от 7,18 и 5,59 брой свършени дела при средна от 5,67. Изчислените прогнозни статистически данни запазват натовареността на органа около средните показатели за страната. 
В Апелативен съд – София щатната численост към момента е 83 магистрати и е с месечна натовареност по щат за 2025 г., както следва: 6,19 бр. постъпили дела при средна за страната от 5,79 дела, 8,20 дела за разглеждане при средна стойност от 7,23 дела и 6,08 брой свършени дела спрямо средната от 5,70 дела. При оптимизиране на щатната численост на 82 магистрати, натовареността ще се завиши незначително: 6,26 бр. постъпили дела при средна стойност за страната от 5,82 дела, 8,30 бр. дела за разглеждане при средна от 7,27 и 6,16 брой свършени дела при средна стойност за страната от 5,73.
Натовареността на наказателното отделение на Апелативен съд – София, при щат от 33 съдии, е около средната за страната с 4,12 брой дела постъпили за 1 месец при средна от 3,94 дела, 4,69 бр. дела за разглеждане спрямо средна от 4,49 и 4,23 брой свършени дела при средна за страната – 3,93. С намаляване на щата на наказателното отделение с една длъжност, натовареността не се променя съществено: 4,25 постъпили дела при 3,99 средно за страната, 4,84 брой дела за разглеждане при средна от 4,56 бр. дела и 4,36 брой свършени дела при средна за страната от 3,98 бр. 

Съобразно горното, Комисията, предлага да бъдат открити съгласувателни процедури с административните ръководители на тези органи на съдебна власт, с оглед възможността за съкращаване на длъжност от един от тях, която да бъде пренасочена и разкрита в Районен съд - Свиленград. 

Р-13. ОТНОСНО: Информация от Комисия „Дисциплинарна дейност и взаимодействие с Инспектората към Висшия съдебен съвет“ към Съдийската колегия на ВСС, в изпълнение на решение на Съдийската колегия на ВСС по т.18 от протокол 20/09.06.2026 г.

След запознаване с предоставената информация, проведено гласуване и при обявения резултат с 4 гласа „За“и 3 гласа „Против“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

13.1. ДОПУСКА прегласуване решението си по т. С-6 от протокол № 16/08.06.2026 г., с което е предложено на Съдийската колегия на Висшия съдебен съвет да повиши, на основание чл. 234 от ЗСВ, Емилиан Любенов Лаков - съдия в Софийския районен съд, с ранг „съдия в АС“, на място в по-горен ранг „съдия във ВКС и ВАС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

След проведеното прегласуване и при обявения резултат с 3 гласа „За“ уважаване на предложението от административния ръководител – председател на Софийския районен съд за повишаване на място в по-горен ранг на съдия Лаков и 4 гласа „Против“,

13.2. ПРЕДЛАГА на Съдийската колегия на Висшия съдебен съвет да ОСТАВИ БЕЗ УВАЖЕНИЕ предложението от административния ръководител – председател на Софийския районен съд за повишаване на Емилиан Любенов Лаков – съдия в Софийския районен съд, с ранг „съдия в АС“, на място в по-горен ранг „съдия във ВКС и ВАС“.

Мотиви: Постъпило е предложение от административния ръководител – председател на Софийския районен съд за повишаване на място в по-горен ранг „съдия във ВКС и ВАС“ на Емилиан Любенов Лаков – съдия в Софийски районен съд.

С решение по протокол №16/08.06.2026 г., т. С-6 Комисията по атестирането и конкурсите към Съдийската колегия на ВСС е предложила Съдийската колегия на ВСС да повиши в по-горен ранг съдия Лаков.
С решение на Съдийската колегия на ВСС по протокол № 20/09.06.2026 г., т.18 е възложено на Комисия „Дисциплинарна дейност и взаимодействие с Инспектората към Висшия съдебен съвет“ изготвянето и предоставянето на Комисията по атестирането и конкурсите на справка относно постъпилата информация от ИВСС за извършени проверки на работата на съдия Лаков, съответно констатираните резултати, за последните три години. Същите се явяват относими в релевантния период, предвиден в разпоредбата на чл.234 от ЗСВ – прослужени три години на съответната или приравнена длъжност.
С решение по протокол №17/22.06.2026 г., т.8.1, Комисия „Дисциплинарна дейност и взаимодействие с Инспектората към Висшия съдебен съвет“ е предоставила на Комисията по атестирането и конкурсите изисканата справка, в която по пунктове е обобщена информация от:
1. Акт за резултати от извършена комплексна планова проверка на СРС, възложена със Заповед № 1111-23-3/20.02.2023 г. на главния инспектор на ИВСС;
2. Становище и сигнал, изготвени на основание чл.54, ал.1, т.5 от ЗСВ, с изх.№ Ж-23-182/02.07.2025 на ИВСС;
3. Становище и сигнал с  препоръка, изготвени на основание чл.54, ал.1, т.5 от ЗСВ, с изх.№ Ж-26-244/01.04.2026 г. на ИВСС;
В справката са изложени конкретни факти и обстоятелства, обуславящи изводи на проверяващите органи за нарушения по организацията на дейността на съдия Лаков, свързани с администрирането и движението на делата, както и при постановяване на съдебните актове.
Такива например, при неизчерпателно изброяване, са изводите в Акта от извършена комплексна проверка от ИВСС за периода 2021 г. и 2022 г., че „големият брой разглеждани от съдия Лаков дела през всяка от годините се дължи главно на големия брой  несвършени дела, тъй като постъпленията по състави във второ отделение на СРС са почти изравнени“; констатациите за големи периоди на бездействие, достигащи до 10 години по граждански дела, образувани преди 2021 г.и спрени към момента на проверката; бездействия по оставени без движение дела, разгледани по общия исков ред, несвоевременно администриране на молби за бавност и др. 
Също така в проверките по сигнали – забава при постановяване на съдебно решение с повече от година; указания за изпълнение на процедурата по чл.131 от ГПК дадени едва 9 месеца и 22 дни след образуване на делото, постановяване на определение за прекратяване на делото 8 месеца след представяне на отговор на искова молба и т.н.
Комисията отчита новонастъпилите факти и обстоятелства и приема, че следва да бъдат съобразени в настоящата процедура.
Съгласно чл.234 ЗСВ повишаване на място в по-горен ранг и съответно на възнаграждение на съдия, прокурор или следовател може да се извърши при получена положителна комплексна оценка "много добра" от последното атестиране, ако е прослужил на съответната или приравнена длъжност най-малко три години и има необходимия съгласно чл. 164 юридически стаж за заемане на длъжността, съответстваща на по-високия ранг. Използваният в разпоредбата на чл. 234 от ЗСВ глагол “може“ предоставя на кадровия орган, в рамките на оперативната му самостоятелност при разглеждане на предложения за повишаване на място в по-горен ранг, да преценява и отчита наличието и на други, факти и обстоятелства относно  професионалната дейност на магистрата, извън посочените в чл. 234 от ЗСВ. Особено такива, които са настъпили след периода на последното атестиране, какъвто е и настоящия случай.
Така, повишаването на място в по-горен ранг не е автоматично следствие от наличието на предпоставките на чл.234 от ЗСВ и тези на Правилата по прилагането на чл.234 от ЗСВ при повишаване в ранг на съдия, а следва да съдържа в себе си и преценка дали за магистрата е налице предполагаемото за кариерното израстване наличие на съответните професионални умения, които да обуславят повишаването в по-горен ранг „съдия във ВКС и ВАС“.
Гореизложеното мотивира Комисията да предложи на Съдийската колегия на ВСС да остави без уважение предложението от административния ръководител – председател на Софийския районен съд за повишаване на място в по-горен ранг „съдия във ВКС и ВАС“ на Емилиан Любенов Лаков – съдия в Софийски районен съд.

13.2. Внася предложението в заседание на Съдийската колегия на Висшия съдебен съвет на 21.07.2026 г., за разглеждане и произнасяне.

Р-14. ОТНОСНО: Писмо от Любка Петрова – съдия във Върховния административен съд относно конкурсна процедура за повишаване в длъжност „съдия“ в административен съд.
След проведеното гласуване и при обявения резултат със 7 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

14.1. ПРЕДЛАГА НА СЪДИЙСКАТА КОЛЕГИЯ НА ВСС да приеме решение, с което да укаже на конкурсната комисия по конкурса за повишаване в административните съдилища, ДА БЪДАТ ВЪРНАТИ на съответните съдилища изисканите от конкурсната комисия и послужили за оценяване на кандидатите в конкурса дела при запазване и съхраняване на същите на електронен носител съгласно изискването на разпоредбата на чл. 39, ал. 2 във връзка с ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебна власт.

14.2. Внася предложението в заседание на Съдийската колегия на ВСС на 21.07.2026 г., за разглеждане и произнасяне.

Р-15. ОТНОСНО: Извлечение от решение на Комисия „Бюджет и финанси“ към пленума на ВСС относно изготвяне на отчет за полугодието за изпълнението на програмния бюджет на съдебната власт за 2026 г.
След проведеното гласуване и при обявения резултат с 8 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

15.1. ПРИЕМА информация (доклад) по т. I от указанията за изготвяне на подробен отчет за изпълнение на програмния бюджет на съдебната власт за първото полугодие на 2026 г., приети с решение на Комисия „Бюджет и финанси“ към Пленума на ВСС по Протокол № 23/17.06.2026 г.

15.2 Информацията да се предостави на дирекция „Бюджет и финанси“ в това число и на указания електронен адрес, включително във формат „.docx“.

ЕДИНЕН ФОРМУЛЯР

С-1. ОТНОСНО: Извънредно атестиране на Елена Савова Тахчиева – съдия в Апелативен съд – София.  
След проведеното гласуване и при обявения резултат със 7 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. ПРИЕМА направеното предложение за комплексна оценка от извънредно атестиране на Елена Савова Тахчиева – съдия в Апелативен съд – София, със следните допълнения:
Мотиви: КАК намира, че предложената от ПАК оценка „Много добра“ - 100 т. следва да бъде потвърдена със следните допълнения:
Атестирането на съдия Тахчиева е извънредно за участие в конкурс ВКС-ГК.
 Помощната атестационна комисия /ПАК/ е предложила обща оценка „Много добра“ 100 т. /сто точки/. По всички критерии общи и специфични са определени максималните точки.  
 Комисията по атестирането и конкурсите (КАК) при Съдийската колегия на ВСС след запознаване с данните и констатациите в единния формуляр за атестиране, както и всички приложения към него, споделя доводите на  ПАК за високата оценка за работата и качествата на атестирания съдия, както и предложената от ПАК комплексна оценка от 100 т., няма основания за промяна на определените максимални точки по всеки от показателите, но счита, че следва да допълни изводите със следните констатации:
Видно от статистическите данни от подлежащите на обжалване 184 акта по гр. дела, са обжалвани 128 или 69,57% от подлежащите на обжалване, върнатите от инстанционен контрол са 126, потвърдени  9 акта – 7,14%, отменените са 5 акта - 3,97% спрямо върнатите, изменени са 22 акта, недопуснати до касационно обжалване са 90 или 71,43% от върнатите от инстанционен контрол. От отменените актове ПАК обаче е описал и анализирал само четири /три решения и едно определение/. Поради което следва да се допълни изложеното в ЕФА, като се изложат мотиви и за отменения  акт - решение по в.гр.дело № 3070/2020 г. по описа на САС, 14-ти състав, с което е отменено  решение на СГС в частта, в която е отхвърлен предявеният иск срещу Прокуратурата с правно основание чл.2б ЗОДОВ и чл.86 ЗЗД за сумата от 4000лв. - главница и посочен размер на лихва върху главницата - обезщетение за имуществени вреди под формата на търпени загуби, настъпили в резултат на забавено разглеждане и решаване на досъдебно производство 030/2015 на РП Плевен, по което е иззет като веществено доказателство л.а. и изразяващи се в платена неустойка по предварителен договор от 07.01.202015 г. и са уважени исковете в посочените размери. Въззивното решение, постановено от атестирания съдия,  е отменено като неправилно поради нарушение на материалния закон и процесуалните правила, като неправилно е прието наличие на причинна връзка между вредите за ищеца - заплатената от него неустойка по предварителен договор за продажба на л.а. с трето лице и незаконосъобразната дейност на Прокуратурата след като вредите са пряк резултат от решението и действието на ищеца да изплати неустойката по предварителен договор с трето лице, въпреки, че не отговаря за неизпълнението съгласно чл.81 ЗЗД. Въззивното решение в осъдителните части и което е било предмет на касационно обжалване е отменено и са отхвърлени предявените искове. При анализа на причините за отмяна на  общо пет акта за целия атестационен период, отменени поради  нарушение на материалния закон и процесуалните правила и което представлява нисък процент от 3,97 % от върнатите от инстанционен контрол при изложените подробни аргументи от ПАК, без да са констатирани системни пропуски  в актовете на атестирания съдия, правилно е определена максимална оценка, както по първия общ критерий, така и по втория общ критерий, което се споделя напълно и от КАК. Основателен е крайният извод, че актовете на атестирания магистрат са обосновани и подробно мотивирани.   
 Неправилно е отразено в ЕФА, че  атестираният съдия има един съдебен акт, постановен в срок над една година. След като е изискан препис от посочения съдебен акт по в. гр.дело №1726/23 г., САС, 14-ти гр.състав се установява, че производството по делото е било спряно по общо съгласие на страните и в края на шестмесечния срок е постъпила молба с отказ от исковете поради постигнато извънсъдебно споразумение, поради което е  обезсилено първоинстанционното решение в обжалваните части и е прекратено производството по делото. От образуване на в. гр.дело на 22.06.2023 г. до датата на прекратителното определение е изтекъл период от 14 м. и 7 дни или цялото производство е продължило пред въззивния съд за този период. 
В обобщение, в резултат на проведеното атестиране, КАК определя комплексна оценка „Много добра“ - 100 (сто) точки на Елена Савова Тахчиева – съдия в Апелативен съд - София.

1.2. Налице са условията по чл. 196, ал. 1, т. 4 във връзка с чл. 197, ал. 5, т. 1 от ЗСВ за провеждане на извънредно атестиране на Елена Савова Тахчиева – съдия в Апелативен съд – София.

1.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 100 (сто) точки на Елена Савова Тахчиева – съдия в Апелативен съд – София. 

1.4. ПРЕДОСТАВЯ, на основание чл. 205, ал. 1 от ЗСВ, на Елена Савова Тахчиева – съдия в Апелативен съд – София, резултатите от атестирането, за запознаване. 

1.5. ПРИ ВРЪЩАНЕ на резултатите от атестиране, подписани без възражение от магистрата, ВНАСЯ В СЪДИЙСКАТА КОЛЕГИЯ НА ВСС предложение за провеждане на извънредно атестиране, на основание чл. 196, ал. 1, т. 4 във връзка с чл. 197, ал. 5, т. 1 от ЗСВ, както и приемане, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на съдия Тахчиева.

ПРЕДЛОЖЕНИЯ ЗА ПРЕДВАРИТЕЛНО АТЕСТИРАНЕ

С-2. ОТНОСНО: Предложение от административния ръководител – председател на Районен съд – Бяла Слатина за предварително атестиране на Любомир Христосков Върбев – съдия в Районен съд – Бяла Слатина, във връзка с повишаване в ранг. 
След проведеното гласуване и при обявения резултат със 7 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. ОТКРИВА, на основание чл. 58, ал. 1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за предварително атестиране във връзка с повишаване в ранг, на основание чл. 196, ал. 1, т. 1 от ЗСВ, на Любомир Христосков Върбев – съдия в Районен съд – Бяла Слатина, за периода 04.07.2023 – 04.07.2026 г.

2.2. Да се изискат от административния ръководител на Районен съд – Бяла Слатина необходимите документи по чл. 58, ал. 2, във връзка с чл. 58, ал. 1, изр. второ от Наредбата, за провеждане на атестиране.

С-3. ОТНОСНО: Предложение от административния ръководител – председател на Районен съд – Тетевен за предварително атестиране на Милен Руменов Ангелов – съдия в Районен съд – Тетевен, във връзка с повишаване в ранг. 
След проведеното гласуване и при обявения резултат със 7 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:
3.1. ОТКРИВА, на основание чл. 58, ал. 1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за предварително атестиране във връзка с повишаване в ранг, на основание чл. 196, ал. 1, т. 1 от ЗСВ, на Милен Руменов Ангелов – съдия в Районен съд – Тетевен, за периода 30.06.2023 – 30.06.2026 г.

3.2. Да се изискат от административния ръководител на Районен съд – Тетевен необходимите документи по чл. 58, ал. 2, във връзка с чл. 58, ал. 1, изр. второ от Наредбата, за провеждане на атестиране.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

С-4. ОТНОСНО: Предложение от за и.ф. административен ръководител – председател на Районен съд – Бяла, съгл. заповед 177/2026 г., за периодично атестиране на Атанас Василев Димитров – съдия в Районен съд – Бяла. 
След проведеното гласуване и при обявения резултат със 7 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. ОТКРИВА, на основание чл. 58, ал. 1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, ал. 1, т. 3 от ЗСВ, на Атанас Василев Димитров – съдия в Районен съд – Бяла, за периода 07.07.2021 – 07.07.2026 г.

4.2. Да се изискат от административния ръководител на Районен съд - Бяла необходимите документи по чл. 58, ал. 2, във връзка с чл. 58, ал. 1, изр. второ от Наредбата, за провеждане на атестиране.

С-5. ОТНОСНО: Предложение от административния ръководител – председател на Апелативен съд – Пловдив за периодично атестиране на Надежда Лукова Махмудиева – съдия в Апелативен съд – Пловдив. 
След проведеното гласуване и при обявения резултат със 7 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1. ОТКРИВА, на основание чл. 58, ал. 1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, ал. 1, т. 3 от ЗСВ, на Надежда Лукова Махмудиева – съдия в Апелативен съд – Пловдив, за периода 08.07.2021 – 08.07.2026 г.

5.2. Да се изискат от административния ръководител на Апелативен съд – Пловдив необходимите документи по чл. 58, ал. 2, във връзка с чл. 58, ал. 1, изр. второ от Наредбата, за провеждане на атестиране.

С-6. ОТНОСНО: Предложение от административния ръководител – председател на Окръжен съд – Пазарджик за периодично атестиране на Венцислав Георгиев Петров – съдия в Окръжен съд – Пазарджик. 
След проведеното гласуване и при обявения резултат със 7 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ОТКРИВА, на основание чл. 58, ал. 1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, ал. 1, т. 3 от ЗСВ, на Венцислав Георгиев Петров – съдия в Окръжен съд – Пазарджик, за периода 07.07.2021 – 07.07.2026 г.

6.2. Да се изискат от административния ръководител на Окръжен съд - Пазарджик необходимите документи по чл. 58, ал. 2, във връзка с чл. 58, ал. 1, изр. второ от Наредбата, за провеждане на атестиране.

С-7. ОТНОСНО: Предложение от Десислава Константинова Николаева – административен ръководител – председател на Районен съд – Левски за периодично атестиране. 
След проведеното гласуване и при обявения резултат със 7 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ОТКРИВА, на основание чл. 58, ал. 1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, ал. 1, т. 3 от ЗСВ, на Десислава Константинова Николаева – административен ръководител – председател на Районен съд – Левски, за периода 07.07.2021 – 07.07.2026 г.

6.2. Да се изискат от административния ръководител на Районен съд - Левски необходимите документи по чл. 58, ал. 2, във връзка с чл. 58, ал. 1, изр. второ от Наредбата, за провеждане на атестиране.

С-8. ОТНОСНО: Предложение от административния ръководител – председател на Окръжен съд – Русе за периодично атестиране на Антоанета Йорданова Атанасова – съдия в Окръжен съд – Русе. 
След проведеното гласуване и при обявения резултат със 7 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ОТКРИВА, на основание чл. 58, ал. 1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, ал. 1, т. 3 от ЗСВ, на Антоанета Йорданова Атанасова – съдия в Окръжен съд – Русе, за периода 14.07.2021 – 14.07.2026 г.

6.2. Да се изискат от административния ръководител на Окръжен съд съд - Русе необходимите документи по чл. 58, ал. 2, във връзка с чл. 58, ал. 1, изр. второ от Наредбата, за провеждане на атестиране.

ДОПЪЛНИТЕЛНИ ТОЧКИ РАЗНИ

Р-16. ОТНОСНО: Предложение от председателя на Върховен касационен съд  за поощряване на Спас Николов Иванчев - съдия във Върховен касационен съд, с отличия „служебна благодарност и грамота“, „личен почетен знак първа степен - златен“, както и с парична награда, на основание чл. 303, ал. 1 и ал. 2, т. 1 и т. 2, буква „а“ и ал. 3, т. 1 от ЗСВ. 
След проведеното гласуване и при обявения резултат с 3 гласа „За“ и 4 гласа „Против“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

16.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСТАВИ БЕЗ УВАЖЕНИЕ предложението от председателя на Върховен касационен съд за поощряване на Спас Николов Иванчев - съдия във Върховен касационен съд, с отличия „служебна благодарност и грамота“, „личен почетен знак първа степен - златен“, както и с парична награда, на основание чл. 303, ал. 1 и ал. 2, т. 1 и т. 2, буква „а“ и ал. 3, т. 1 от ЗСВ.

16.2. Внася предложението в заседанието на Съдийската колегия на Висшия съдебен съвет на 14.07.2026 г., за разглеждане и произнасяне.

Р-17. ОТНОСНО:  Предложение от председателя на Върховен касационен съд за освобождаване на Спас Николов Иванчев от заеманата длъжност „съдия“ във Върховен касационен съд, на основание чл. 165, ал. 1, т. 1 от ЗСВ.
След проведеното гласуване и при обявения резултат със 7 гласа „За“,

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

17.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ, на основание чл. 160 във връзка с чл. 165, ал. 1, т. 1 от ЗСВ, Спас Николов Иванчев от заеманата длъжност „съдия“ във Върховен касационен съд, считано от 29.07.2026 г. 

17.2. ВНАСЯ предложението в заседанието на Съдийската колегия на Висшия съдебен съвет на 14.07.2026 г., за разглеждане и произнасяне. 

Р-18. ОТНОСНО: Предложение от председателя на Върховен касационен съд  за поощряване на бригаден генерал Румен Любенов Петков - и.ф. административен ръководител-председател на Военно-апелативен съд, с отличия „служебна благодарност и грамота“, „личен почетен знак първа степен - златен“, както и с парична награда, на основание чл. 303, ал. 1 и ал. 2, т. 1 и т. 2, буква „а“ и ал. 3, т. 1 от ЗСВ. 
След проведеното гласуване и при обявения резултат с 6 гласа „За“
(В гласуването не участва г-жа Атанаска Дишева поради направен самоотвод)

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

18.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПООЩРИ, на основание чл. 304, ал. 1 от ЗСВ във връзка с чл. 303, ал. 1 и ал. 2, т. 1 и т. 2, буква „а“ и ал. 3, т. 1 от ЗСВ, бригаден генерал Румен Любенов Петков – изпълняващ функциите „административен ръководител – председател“ и съдия във Военно-апелативен съд, с отличия „служебна благодарност и грамота“, „личен почетен знак първа степен - златен“, както и с парична награда в размер на 770 евро (седемстотин и седемдесет евро), за проявен висок професионализъм, безупречно и образцово изпълнение на служебните задължения и високи нравствени качества.

18.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ решението по т. 18.1. да се предостави на дирекция ,,Бюджет и финанси“, по компетентност.

18.3. Внася предложенията в заседанието на Съдийската колегия на Висшия съдебен съвет на 14.07.2026 г., за разглеждане и произнасяне. 

Р-19. ОТНОСНО: Молба от бригаден генерал Румен Любенов Петков – изпълняващ функциите „административен ръководител – председател“ на Военно-апелативен съд за освобождаване от заеманата длъжност „съдия“ във Военно-апелативен съд, на основание чл. 165, ал. 1, т. 1 от ЗСВ.
След проведеното гласуване и при обявения резултат с 6 гласа „За“
(В гласуването не участва г-жа Атанаска Дишева поради направен самоотвод)

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

19.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ, на основание чл. 160 във връзка с чл. 165, ал. 1, т. 1 от ЗСВ, бригаден генерал Румен Любенов Петков - изпълняващ функциите „административен ръководител - председател“ на Военно-апелативен съд от заеманата длъжност „съдия“ във Военно-апелативен съд, с ранг „съдия във ВКС и ВАС“, считано от 01.08.2026 г. 

19.2. Внася предложението в заседание на Съдийската колегия на Висшия съдебен съвет на 14.07.2026 г., за разглеждане и произнасяне.

ПРЕДСЕДАТЕЛ НА КОМИСИЯТА
ПО АТЕСТИРАНЕТО И КОНКУРСИТЕ
КЪМ СЪДИЙСКАТА КОЛЕГИЯ
НА ВИСШИЯ СЪДЕБЕН СЪВЕТ: (п)

    ДРАГОМИР КОЯДЖИКОВ